

**REPUBLIKA HRVATSKA**

**GRAD ZAGREB**

**GRADSKI URED ZA PROSTORNO UREĐENJE,**

**IZGRADNJU GRADA, GRADITELJSTVO,**

**KOMUNALNE POSLOVE I PROMET**

**Sektor za komunalno i prometno redarstvo**

**Odjel za komunalno redarstvo**

**Zagreb, Sigetje 2**

KLASA: UP/I-363-04/20-16/79

URBROJ: 251-13-81-3/017-21-8

Zagreb, 18.8. 2021.

Komunalni redar Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za komunalno i prometno redarstvo, Odjela komunalnog redarstva, rješavajući po službenoj dužnosti u predmetu uklanjanje ruševine zgrade na k.č.br. 1161, k.o. Črnomerec, u Zagrebu, Črnomerec 139, vlasništvo Elvire Čutura, Črnomerec 139, Zagreb, čije je prebivalište nepoznato, temeljem članka 34. stavka 1. Zakona o općem upravnom postupku (Narodne novine 47/09), po službenoj dužnosti donosi

**ZAKLJUČAK**

**1.** Elviri Čutura, Črnomerec 139, Zagreb, čije je prebivalište nepoznato, određuje se odvjetnica Almasa Filipović, Zagreb, Vodnikova 19, za privremenog zastupnika.

**2.** Privremeni zastupnik zastupat će Elviru Čutura u postupku uklanjanja ruševine zgrade na k.č.br. 1161, k.o. Črnomerec, u Zagrebu, Črnomerec 139, dok ne bude utvrđena osoba ovlaštena za zastupanje stranke, odnosno dok se ne obave radnje za koje je određen.

**3.** Protiv ovog zaključka nije dopuštena žalba.

**Obrazloženje**

Očevidom dana 12.9.2020. godine, u 11,05 sati, utvrđeno je da se na k.č.br. 1161, k.o. Črnomerec, u Zagrebu, Črnomerec 139, nalazi ruševina zgrade, prizemnica s podrumom, površine 46 m2, oštećenih zidova izgrađenih od cigle, oštećenog pokrova i krovne konstrukcije.

Zgrada je zbog oštećenja izgubila svoja svojstva zbog čega nije prikladna za uporabu sukladno svojoj namjeni.

Uvidom u dopis GRADSKOG UREDA ZA UPRAVLJANJE IMOVINOM GRADA KLASA: 944-01/20-01/1133 od 21.5.2021. godine, utvrđeno je da je vlasnik zemljišta na kome se zgrada nalazi Elvira Čutura, Zagreb, Črnomerec 139.

Uvidom u dopis MUP-a KLASA:220-01//21-02/624 od 16.6.2021. godine, utvrđeno je da na adresi Črnomerec 139, u Zagrebu, imaju prijavljeno prebivalište Elvira Čutura, Marko Čutura i Lucija-Branka Višnjei.

Iz peticije građana Silvija Petraka, Zagreb, Črnomerec 141, Jakova Petraka, Zagreb, Črnomerec 141, Nevena Petraka, Zagreb, Črnomerec 141, France Preksavec, Zagreb, Črnomerec 141, Jadranke Purkat, Zagreb, Črnomerec 137, Mladena Purkata, Zagreb, Črnomerec 137 i Igora Firšta, utvrđeno je da u zgradi izgrađenoj na k.č.br. 1161, k.o. Črnomerec, u Zagrebu, Črnomerec 139, nitko nije živio unatrag 15 godina.

Uvidom u Registar kulturnih dobara Republike Hrvatske utvrđeno je da zgrada nije upisana u Registar kulturnih dobara Republike Hrvatske da se ne nalazi u kulturno-povijesnoj cjelini upisanoj u taj Registar niti se ne nalazi na arheološkom nalazištu.

Na zahtjev ovog Ureda tvrtka INSTO CENTAR d.o.o., Zagreb, Vladimira Varićaka 4, Anđelko Vujeva, dipl.ing.građ., stalni sudski vještak za graditeljstvo i procjenu nekretnina, dostavila je Stručno mišljenje sudskog vještaka o stanju ruševnosti zgrade na k.č.br. 1161, k.o. Črnomerec, u Zagrebu, Črnomerec 139, u kome se navodi:.

Vrši se analiza zgrade temeljena na članak 52. stavak 4. Zakona o građevinskoj inspekciji i koji glasi: "Ruševina zgrade u smislu stavka 1. ovoga članka su ostaci zgrade koja je zbog oštećenja ili nedostatka pojedinih dijelova izgubila svoja svojstva zbog čega nije prikladna za uporabu sukladno svojoj namjeni, a koja se zbog toga ne rabi najmanje pet godina."

Svaka zgrada prilikom uporabe mora zadovoljiti "Temeljne zahtjeve za građevinu sukladno odredbama Zakona o gradnji NN 153/13, 20/17, 39/19, 125/19)":

Na vanjskim zidovima kuće nisu uočene pukotine. Žbuka na zidu uz ulazni trijemu se ljušti uslijed utjecaja kapilarne vlage koja razara građevinski sklop. Crijep i sljemanjaci su dijelom izvan svog ležišta tako da isti klize sa mogućnošću padanja na ulazno stubište koje stubište koriste vlasnici susjedne katastarske čestice. Prozor uličnog pročelja je razbijen tako da je unutrašnji prostor kuće izložen utjecaju atmosferilija. Dimnjak je vidno oštećen, neožbukan s upitnom stabilnošću pri čemu prijeti njegovo urušavanje na građevinske sklopove susjedne katastarske čestice. Uz navedene tehničke nedostatke kuće i temeljem zatečenog stanja pojave kapilarne vlage dodatno kuća ne zadovoljava energetska svojstva niti fizikalna svojstva.

Temeljem uvida u zatečeno stanje koje je nastalo opažanjem vanjskih vidljivih sklopova zgrade i kako sam naprijed naveo zaključujem da je kuća izgubila svoja svojstva zbog čega nije prikladna za uporabnu sukladno svojoj namjeni zbog oštećenja i nedostataka pojedinih sklopova te dajem konačno mišljenje:

"Mišljenja sam da zgrada (kuća) ispunjava uvjete za uklanjanje - rušenje"

Odredbom članka 52. stavka 1. Zakona o građevinskoj inspekciji propisano je da u provedbi nadzora komunalni redar rješenjem naređuje vlasniku zemljišta, odnosno nositelju prava građenja uklanjanje ruševine zgrade.

Odredbom članka 34. stavka 1. Zakona o općem upravnom postupku propisano je da će službena osoba zaključkom odrediti privremenog zastupnika stranci kojoj prebivalište, boravište ili sjedište nije poznato, a koja nema opunomoćenika, kada se neka radnja u postupku treba hitno poduzeti.

Stavkom 5. istog članka propisano je da privremeni zastupnik sudjeluje u postupku, odnosno obavlja radnje za koje je određen dok ne bude utvrđena osoba ovlaštena za zastupanje stranke, odnosno dok se ne obave radnje za koje je određen.

Odredbom članka 162. Zakona o općem upravnom postupku propisano je da svjedoci, vještaci, prevoditelji, tumači i privremeni zastupnici imaju pravo na nagradu, odnosno naknadu stvarnih troškova nastalih u vezi s postupkom, da je službena osoba dužna osobe koje imaju pravo na naknadu troškova na to upozoriti, da se o iznosu nagrade, odnosno naknade troškova odlučuje rješenjem, u skladu s propisima, a ako takvih nema, prema stvarno nastalim i dokumentiranim troškovima, da su vještaci, prevoditelji i tumači dužni podnijeti zahtjev za naknadu troškova odnosno nagradu ili naknadu u roku od 30 dana od dana poduzimanja tražene radnje, s priloženim troškovnikom. Kad zahtjev nije podnesen u propisanom roku ili nije dokumentiran, a službena je osoba upozorila podnositelja zahtjeva na posljedice tog propuštanja, podnositelj zahtjeva gubi to pravo.

Budući prebivalište niti boravište Elvire Čutura nije poznato, a radi se o ruševini zgrade koju je potrebno hitno ukloniti, sukladno članku 34. stavku 3. Zakona o općem upravnom postupku, riješeno je kao u izreci ovog zaključka.

**UPUTA O PRAVNOM LIJEKU:**

Protiv ovog zaključka nije dopuštena posebna žalba, već se prema članku 77. stavku 5. Zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

KOMUNALNI REDAR

**Robertino Vučković, ing. el.**

DOSTAVITI:

1. odvjetnica Almasa Filipović, Zagreb, Vodnikova 19,

2. na oglasnu ploču,

3. u spis.